turjo4nis/wikipedia-bn-dump-20250701 huggingface dataset:
মোহিনীয়াট্টম

মোহিনীয়াট্টম () দক্ষিণ ভারতের কেরল রাজ্যের একটি ধ্রুপদী নৃত্যশৈলী। এই রমণীয় নৃত্যকলাটি সাধারণত মহিলারাই এককভাবে উপস্থাপনা করে থাকেন। "মোহিনীয়াট্টম" শব্দটির আক্ষরিক অর্থ "মুগ্ধকারিনীর নৃত্য"। শব্দটির উদ্ভব "মোহিনী" ("যে নারী নিজরূপে সকলকে মুগ্ধ করে") এবং "আট্টম" ("সৌন্দর্য ও লাস্যময়ী অঙ্গভঙ্গি") শব্দদ্বয়ের সংযোজনে।

মোহিনী-সংক্রান্ত দুটি কিংবদন্তি প্রচলিত আছে। দুটিই ভগবান বিষ্ণুর মোহিনী নারীমূর্তি ধারণ সংক্রান্ত। প্রথম কাহিনি অনুসারে, সমুদ্রমন্থনকালে উত্থিত অমৃতের ভাগ হতে অসুরদের বঞ্চিত করার লক্ষ্যে বিষ্ণু মোহিনী নারীর বেশ ধারণ করে তাদের প্রলুব্ধ করেন। দ্বিতীয় কাহিনি অনুসারে ভষ্মাসুরের হাত থেকে শিবকে রক্ষা করতে বিষ্ণু মোহিনী মূর্তি ধারণ করেন। সম্ভবত, "মোহিনীয়াট্টম" নামটি বিষ্ণুর এই উপাখ্যানের সঙ্গে সম্পৃক্ত। কারণ, এই নৃত্যের মূল উপজীব্য ঈশ্বরের প্রতি প্রেম ও ভক্তি, যেখানে নায়ক সাধারণত বিষ্ণু বা কৃষ্ণ।

সেকালে দেবদাসীরা মন্দিরে এই নৃত্য উপস্থাপনা করতেন। যদিও এই নৃত্যে কথু ও কোট্টিয়াট্টমের অনেক উপাদানই রয়েছে। এটি আসলে নৃত্য ও কাব্যের সমন্বয়ে সৃষ্ট এক নৃত্যনাট্য। দক্ষিণ ভারতের অপর দুই ধ্রুপদী নৃত্যশৈলী ভরতনট্যম ও কথাকলি নাচের অনেক উপদান ও প্রভাব এই নাচে পরিলক্ষিত হয়। মোহিনীঅট্টমের রূপায়ণ হয়েছিল তাঞ্জাবুর চতুষ্টকের অন্যতম ভাদিভেলুর রাজা স্বাতী তিরুনলের রাজসভায়।

এই নৃত্যের বৈশিষ্ট্য প্রসারিত নিতম্বের দোলন এবং বিভিন্ন অঙ্গের পাশাপাশি মৃদু সঞ্চালন। এটি মোহিনীঅট্টমের দেশ কেরলের নদীতীরে অবস্থিত তালগাছের পত্রসঞ্চালনের রূপক। মোহিনীঅট্টমে চল্লিশটি পৃথক মৌলিক ভঙ্গিমা রয়েছে। এগুলিকে 'অটভুকল' বলা হয়। ইন্দ্রিয়-প্রলোভন ব্যাতিরেকে মনের মুগ্ধতা সৃষ্টির উদ্দেশ্যে নর্তকী তাঁর চোখদুটি লজ্জিত অথচ মনোমুগ্ধকর ভঙ্গিতে সঞ্চালনা করেন। মোহিনীঅট্টম নর্তকীর পরিধেয় হল শাড়ি। এই শাড়ির প্রান্তভাগে উজ্জ্বল সোনালি রঙের সূচিকর্ম অঙ্কিত থাকে। এই ধরনের প্রান্ত 'কসভু' নামে পরিচিত। মোহিনীঅট্টমের উপস্থাপনা হস্ত লক্ষণদীপিকা নামক এক ধ্রুপদী গ্রন্থ অনুসারে হয়ে থাকে। এই গ্রন্থে বিভিন্ন মুদ্রার (হাতের তালু ও আঙুলের বিভিন্ন অঙ্গভঙ্গি) বিস্তারিত বিবরণী পাওয়া যায়।

মোহিনীঅট্টমের সঙ্গতে গীত কণ্ঠসংগীতে চোল্লু নামে পরিচিত এক ছান্দিক গঠনের রূপভেদ লক্ষিত হয়। গীতিকাগুলি সংস্কৃত ও মালয়ালম ভাষার সংমিশ্রণে গঠিত মণিপ্রভালম-এ রচিত। এই গীতিকাগুলির সঙ্গতে নর্তকীর সূক্ষ্ম অঙ্গভঙ্গি ও পদসঞ্চারণার মাধ্যমে মোহিনীঅট্টম নৃত্য উপস্থাপিত হয়।

আরও দেখুন 
 কথাকলি
 কুড়িয়াট্টম
 কলামণ্ডলম কল্যাণকুট্টি আম্মা
 মণি মাধব চক্যর
 নাট্যকল্পদ্রুমম্
 থুলাল
 পঞ্চবাদ্যম
 কেরল কলামণ্ডলম
 কনক রেলে – নর্তকী

বহিঃসংযোগ 
 কেরল সংস্কৃতি বিভাগ:মোহিনীঅট্টম
 মোহিনীঅট্টম

ভারতের ধ্রুপদী নৃত্য
ভারতীয় শাস্ত্রীয় নৃত্য
কেরলের শিল্পকলা
ভারতে যৌনতা
কেরলের নৃত্য
ভারতের উপরাষ্ট্রপতি

ভারতের উপরাষ্ট্রপতি, ভারতের সংবিধান অনুসারে ভারতের ক্ষমতার দ্বিতীয় প্রধান ব্যক্তি। তিনি পদাধিকার বলে ভারতের রাজ্যসভার চেয়ারম্যান।

ভারতের উপরাষ্ট্রপতি পদে প্রার্থী হতে হলে প্রার্থীকে ভারতীয় নাগরিক, ৩৫ বছর বয়স্ক এবং রাজ্যসভার সদস্য নির্বাচিত হবার যোগ্যতাসম্পন্ন হতে হয়। উপরাষ্ট্রপতি সংসদের কোনো কক্ষের বা রাজ্য আইনসভার কোনো কক্ষের সদস্য থাকতে পারেন না। উপরাষ্ট্রপতি সংসদের উভয় কক্ষের সদস্যদের দ্বারা নির্বাচিত হন। সংসদের উভয় কক্ষের সদস্যদের নিয়ে একটি নির্বাচনী সংস্থা গঠিত হয়। ঐ নির্বাচনী সংস্থা দ্বারা সমানুপাতিক প্রতনিধিত্বের একক হস্তান্তরযোগ্য ভোটে এবং গোপন ভোটপত্রের মাধুমে তিনি নির্বাচিত হন।

ভারতের প্রথম উপরাষ্ট্রপতি হন বিশিষ্ট দার্শনিক সর্বপল্লী রাধাকৃষ্ণন। ভারতের বর্তমান উপরাষ্ট্রপতি জগদীপ ধনখড়৷

তথ্যসূত্র

আরও দেখুন 
 ভারতের উপরাষ্ট্ৰপতিদের তালিকা

ভারতের উপরাষ্ট্রপতি
ভারত সরকার
ভারতের সংবিধান
ভারতের সর্বোচ্চ আদালত

ভারতের সর্বোচ্চ আদালত বা ভারতের সুপ্রিম কোর্ট ভারতের সর্বোচ্চ বিচারবিভাগীয় অধিকরণ ও ভারতের সংবিধানের অধীনে সর্বোচ্চ আপিল আদালত এবং সর্বোচ্চ সাংবিধানিক আদালত। ভারতের সর্বোচ্চ আদালত সাংবিধানিক পর্যালোচনার অধিকারপ্রাপ্ত।

ভারতের প্রধান বিচারপতি ও অপর ৩০ জন বিচারপতিকে নিয়ে ভারতের সর্বোচ্চ আদালত গঠিত। এটির মৌলিক, আপিল ও উপদেষ্টা এক্তিয়ার রয়েছে।

দেশের সর্বোচ্চ আপিল আদালত হিসেবে ভারতের সর্বোচ্চ আদালত প্রাথমিকভাবে ভারতের বিভিন্ন রাজ্য ও কেন্দ্রশাসিত অঞ্চলগুলির উচ্চ আদালত ও অন্যান্য আদালত ও ট্রাইবুন্যালের রায়ের বিরুদ্ধে আপিল গ্রহণ করে।

ভারতের নাগরিকদের মৌলিক অধিকার রক্ষার জন্য প্রসারিত মৌলিক এক্তিয়ার সর্বোচ্চ আদালতের রয়েছে। ভারতের বিভিন্ন সরকারগুলির অভ্যন্তরীণ বিবাদ নিরসণের জন্যও এই আদালত কাজ করে। উপদেষ্টা আদালত হিসেবে সর্বোচ্চ আদালত  ভারতের রাষ্ট্রপতি কর্তৃক বিশেষত সংবিধানের অধীনস্থ বিষয়গুলির শুনানি গ্রহণ করে। আবার কেউ এই আদালতের দৃষ্টি আকর্ষণ না করলেও, এটি নিজে থেকে বিভিন্ন বিষয়ে হস্তক্ষেপ (বা ‘সুয়ো মোটো’) করতে পারে। কলকাতায় বিচারবিভাগীয় প্রশাসন পরিচালনার জন্য প্রথম এই আদালত গঠিত হয়েছিল।

সর্বোচ্চ আদালত কর্তৃক ঘোষিত আইন ভারতের সকল আদালত মেনে চলতে বাধ্য।

ইতিহাস
১৮৬১ সালে ভারতীয় হাইকোর্ট আইন পাস হয়। এই আইনবলে বিভিন্ন প্রদেশে হাইকোর্ট গঠিত হয় এবং কলকাতা, মাদ্রাজ ও বোম্বাই সর্বোচ্চ আদালত ও প্রেসিডেন্সি শহরগুলির সদর আদালত অবলুপ্ত করা হয়। উক্ত আদালতগুলিই এর আগে সংশ্লিষ্ট অঞ্চলের সর্বোচ্চ আদালত হিসেবে কাজ করত। নবগঠিত আইসিসি আদালতগুলি সকল মামলার ক্ষেত্রে সর্বোচ্চ আদালত হিসেবে কাজ করতে থাকে। এরপর ১৯৩৫ সালের ভারত শাসন আইন বলে ফেডেরাল কোর্ট অফ ইন্ডিয়া গঠিত হয়। এখানে বিভিন্ন প্রদেশ ও যুক্তরাষ্ট্রীয় রাজ্যগুলির মধ্যে বিবাদ নিরসন ও হাইকোর্টের রায়ের বিরুদ্ধে আপিল গ্রহণ করা হত।

১৯৫০ সালের ২৮ জানুয়ারি তদনীন্তন ভারতের সর্বোচ্চ বিচারব্যবস্থার দুই কেন্দ্র ফেডেরাল কোর্ট অফ ইন্ডিয়া ও জুডিশিয়াল কমিটি অফ দ্য প্রিভি কাউন্সিলের পরিবর্তে ভারতের সর্বোচ্চ আদালত বা সুপ্রিম কোর্ট গঠিত হয়।

প্রথম দিকে সর্বোচ্চ আদালত সংসদ ভবনের চেম্বার অফ প্রিন্সেস কক্ষে বসত। এখানেই ১৯৩৭ সাল থেকে ১৯৫০ সাল পর্যন্ত ফেডেরাল কোর্ট অফ ইন্ডিয়া বসত। ভারতের প্রথম প্রধান বিচারপতি ছিলেন স্যার এইচ. জে. কানিয়া। প্রথম বাঙালী প্রধান বিচারপতি স্যার বিজন কুমার মুখার্জী (১৯৫৪-১৯৫৬)। ১৯৫৮ সালে সর্বোচ্চ আদালত তার বর্তমান ভবনে উঠে আসে। প্রথম দিকে ভারতের সংবিধান সর্বোচ্চ আদালতে একজন প্রধান বিচারপতি ও ৭ জন বিচারপতির ব্যবস্থা রেখেছিল এবং বিচারপতির সংখ্যা বৃদ্ধির ক্ষমতা সংসদের হাতের ন্যস্ত করেছিল। প্রথম বছরগুলিতে সর্বোচ্চ আদালত বছরে ২৮ দিন সকাল ১০টা থেকে ১২টা এবং দুপুর ২টো থেকে বিকেল ৪টে অবধি বসত।

গঠনশৈলী 
বর্তমানে একজন প্রধান বিচারপতি এবং ত্রিশ জন অন্যান্য বিচারপতি নিয়ে সুপ্রিমকোর্ট গঠিত।প্রয়োজনে অস্থায়ী বিচারপতি নিয়োগের ব্যবস্থা সংবিধানে রয়েছে (অনুচ্ছেদ ১২৭)।এছাড়া প্রধান বিচারপতি রাষ্ট্রপতির সম্মতি সাপেক্ষে কোনো অবসরপ্রাপ্ত বিচারপতিকে সাময়িক কালের জন্য বিচারক হিসেবে মনোনীত করতে পারেন (অনুচ্ছেদ ১২৮)। সংবিধান অনুযায়ী সুপ্রিমকোর্টের বিচারপতি পদপ্রার্থীকে অবশ্যই ভারতীয় নাগরিক হতে হবে।তাঁকে ভারতের কোনো হাইকোর্টে ৫ বছর বিচারপতিরূপে অভিজ্ঞ থাকতে হবে অথবা কোনো হাইকোর্টে ১০ বছরের অ্যাডভোকেট হিসেবে অভিজ্ঞতা থাকা দরকার। বিচারপতিগণ ৬৫ বছর বয়স পর্যন্ত স্বপদে অধিষ্ঠিত থাকেন।

তথ্যসূত্র

বহিঃসংযোগ
 
 

 
ভারত
১৯৫০-এ ভারতে প্রতিষ্ঠিত
ভারতের উচ্চ আদালত

ভারতের এককেন্দ্রিক বিচারব্যবস্থা জাতীয় স্তরে ভারতের সুপ্রিম কোর্ট ও রাজ্যস্তরে ২৫টি উচ্চ আদালত নিয়ে সমন্বয় গঠিত। উচ্চ আদালতগুলির এক্তিয়ারে পড়ে একটি রাজ্য, একটি কেন্দ্রশাসিত অঞ্চল বা কয়েকটি রাজ্য নিয়ে গঠিত একটি রাজ্যমণ্ডল। উচ্চ আদালতের নিচের স্তরে রয়েছে কয়েকটি নিম্ন আদালত; যথা: দেওয়ানি আদালত, পারিবারিক বা গোত্রতান্ত্রিক আদালত, ফৌজদারি আদালত, এবং একাধিক জেলা আদালত। ভারতীয় সংবিধানের ষষ্ঠ ভাগের অনুচ্ছেদ ২১৪ অনুযায়ী উচ্চ আদালতগুলি প্রতিষ্ঠিত। এছাড়াও, ২৩১ অনুচ্ছেদে আরও উল্লেখ করা হয়েছে যে দুই বা ততোধিক রাজ্যের জন্য একটি সাধারণ উচ্চ আদালত থাকতে পারে।

ভারতের উচ্চ আদালত ভারতের রাজ্যের বিচার ব্যবস্থার শীর্ষে অবস্থিত। ভারতের উচ্চ আদালতের প্রধান বিচারপতি ও অন্যান্য বিচারপতিরা ভারতের রাষ্ট্রপতি দ্বারা নিযুক্ত হন।

তালিকা

রাজ্য/কেন্দ্রশাসিত অঞ্চল অনুযায়ি উচ্চ আদালত

তথ্যসূত্র 

ভারতের উচ্চ আদালত
ভারতের আইন সম্পর্কিত তালিকা
ভারতের মৌলিক অধিকার

ভারতের মৌলিক অধিকার ভারতের প্রকৃত গণতান্ত্রিক শাসনব্যবস্থার অন্যতম প্রধান লক্ষ্য, সবরকম অর্থনৈতিক, সামাজিক ও রাজনৈতিক বৈষম্যের অবসান ঘটানো। ভারতের সংবিধানের প্রস্তাবনায় সমতার আদর্শ ঘোষিত হয়েছে। প্রস্তাবনায় সমমর্যাদা ও সমান সুযোগের নীতি স্বীকৃতি পেয়েছে। এই অধিকার অনুযায়ী ভারতের রাজ্যক্ষেত্রের মধ্যে কোন নাগরিকের আইনের দৃষ্টিতে সমতা অথবা আইনের দ্বারা সমানভাবে সংরক্ষিত হবার অধিকার অস্বীকার করবে না।

নাগরিক ও রাজনৈতিক অধিকার ভোগে সর্বজনের সুযোগ থাকবে। 

ভারতের সংবিধানে তৃতীয় ভাগের ১২ থেকে ৩৫ অনুচ্ছেদের  মধ্যে মৌলিক অধিকার লিপিবদ্ধ রয়েছে। ভারতের নাগরিকদের মৌলিক অধিকার মোট ৬টি (১৯৭৮ সালে ৪৪ তম সংবিধান সংশোধনের মাধ্যমে সম্পত্তির অধিকার সংবিধানের মৌলিক অধিকারের অংশ থেকে  বাদ দেওয়া হয়েছে, এ অধিকার এখন বিধিবদ্ধ অধিকার হিসেবে রয়েছে)।

মৌলিক অধিকারসমূহ
 সমতার অধিকার (অনুচ্ছেদ ১৪–১৮)
 স্বাধীনতার অধিকার (অনুচ্ছেদ ১৯–২২)
 শোষণের বিরুদ্ধে অধিকার (অনুচ্ছেদ ২৩–২৪)
 ধর্মীয় স্বাধীনতার অধিকার (অনুচ্ছেদ ২৫–২৮)
 কৃষ্টি ও শিক্ষা বিষয়ক অধিকার (অনুচ্ছেদ ২৯–৩০)
 সাংবিধানিক প্রতিবিধানের অধিকার (অনুচ্ছেদ ৩২–৩৫)
স্বাধীনতার অধিকারের ভিত্তি হিসেবে ভারতের সংবিধান প্রণেতারা মোট সাতটি অধিকার বর্ণনা করেছিলেন সেগুলি হল;
 কথা বলার স্বাধীনতা এবং মত প্রকাশের অধিকার।
 শান্তিপূর্ণ এবং নিরস্ত্রভাবে সমবেত হওয়ার অধিকার।
 সংগঠন কিংবা সংঘ গঠনের অধিকার।
 ভারতের ভূখণ্ডে অবাধে চলাফেরা করার অধিকার।
 ভারতের ভূখণ্ডে যে কোন অংশে বসবাস করার অধিকার।
 সম্পত্তি অর্জন, ভোগ এবং হস্তান্তরের অধিকার।
 যেকোনো বৃত্তি, উপজীবিকা এবং ব্যবসা-বাণিজ্য করার অধিকার।

তথ্যসূত্র

বহিঃসংযোগ
 ভারতের সংবিধান (দ্বিতীয় সংস্করণ), ১৯৮৭।
 ভারতের সংবিধান (তৃতীয় সংস্করণ), ২০২২।

০০৩
জাতীয় মানবাধিকার দলিল
ভারতে মানবাধিকার
মনোরঞ্জন ভট্টাচার্য্য

মনোরঞ্জন ভট্টাচার্য্য একজন প্রাক্তন ভারতীয় আন্তর্জাতিক ফুটবল খেলোয়াড় এবং বর্তমানে নতুন দিল্লীর হিন্দুস্তান ফুটবল ক্লাবের কোচ। খেলোয়াড় জীবনে তিনি কলিকাতার দুই বড় দল ইস্টবেঙ্গল ও মোহনবাগানের প্রতিনিধিত্ব করেছেন। অবসর নেওয়ার পর প্রশিক্ষক হিসেবে কাজ করেছেন ইস্টবেঙ্গল ক্লাবে।

তথ্যসূত্র 

ভারতীয় ফুটবলার
ভারতের আন্তর্জাতিক ফুটবলার
ভারতীয় ফুটবল ম্যানেজার
জীবিত ব্যক্তি
কলকাতার ফুটবলার
আবাহনী লিমিটেডের (ঢাকা) ফুটবলার
বাংলাদেশে প্রবাসী ফুটবলার
১৯৮২ এশিয়ান গেমসের ফুটবলার
এশিয়ান গেমসে ভারতের প্রতিযোগী
ইস্টবেঙ্গল ক্লাবের খেলোয়াড়
ভারতীয় পুরুষ ফুটবলার
মোহনবাগান সুপার জায়ান্টের খেলোয়াড়
পুরুষ ফুটবল রক্ষণভাগের খেলোয়াড়
কৃশানু দে

কৃশানু দে (১৯৬২ - ২০ মার্চ ২০০৩) একজন প্রাক্তন ভারতীয় আন্তর্জাতিক ফুটবল খেলোয়াড়। খেলোয়াড় জীবনে তিনি আক্রমণাত্বক মিডফিল্ডার ছিলেন এবং তার ক্রীড়ানৈপুণ্যের জন্য ভারতীয় মারাদোনা নামে সুপরিচিত ছিলেন।

তথ্যসূত্র 

ভারতীয় ফুটবলার
ভারতের আন্তর্জাতিক ফুটবলার
১৯৮৬ এশিয়ান গেমসের ফুটবলার
১৯৬২-এ জন্ম
২০০৩-এ মৃত্যু
কলকাতার ফুটবলার
এশিয়ান গেমসে ভারতের প্রতিযোগী
দক্ষিণ এশীয় গেমসে ফুটবলে পদক বিজয়ী
দক্ষিণ এশীয় গেমসে স্বর্ণপদক বিজয়ী ভারতীয়
ইস্টবেঙ্গল ক্লাবের খেলোয়াড়
ভারতীয় পুরুষ ফুটবলার
মোহনবাগান সুপার জায়ান্টের খেলোয়াড়
পুরুষ ফুটবল মধ্যমাঠের খেলোয়াড়
ডোগরি ভাষা

ডোগরি ভাষা (স্থানীয় বানানে डोगरी বা ڈوگرى) একটি ইন্দো-আর্য ভাষা। প্রায় ২০ লক্ষ লোক ভারত ও পাকিস্তান এর, বিশেষত জম্মু ও কাশ্মীরের জম্মু অঞ্চলে এবং উত্তর পাঞ্জাব, হিমাচল প্রদেশ ও কাশ্মীরের অন্যান্য এলাকায় এই ভাষাতে কথা বলে। ডোগরিভাষী লোকদের ডোগরা ডাকা হয়, আর ডোগরিভাষী অঞ্চলকে বলা হয় ডুগ্‌গার। 

ডোগরি ইন্দো-আর্য ভাষাসমূহের পশ্চিম পাহাড়ী দলের একটি ভাষা।  পাকিস্তানে ও পাকিস্তান-নিয়ন্ত্রিত কাশ্মীরে এটিকে পাহাড়ী ভাষা (पहाड़ी বা پھاڑی) নামেও ডাকা হয়। ডোগরি একটি সুরপ্রধান ভাষা, যা ইন্দো-ইউরোপীয় ভাষাসমূহের মধ্যে একটি ব্যতিক্রম।। পাঞ্জাবি ও পশ্চিম পাহাড়ি ভাষাগুলিও সুরপ্রধান।

লিপি 
ডোগরি আদিতে টাকরী লিপিতে লেখা হত। টাকরী লিপির সাথে কাশ্মীরি ভাষা লিখতে ব্যবহৃত শারদা লিপি ও পাঞ্জাবি ভাষা লিখতে ব্যবহৃত গুরুমুখী লিপির মিল ছিল।  বর্তমানে এটি দেবনাগরী লিপিতে কিংবা উর্দু লিপিতে (পাকিস্তানে ও পাকিস্তান নিয়ন্ত্রিত কাশ্মীরে) লেখা হয়।

আরও পড়ুন
 ডোগরি ভাষাভাষী অনুয়ায়ী ভারতের রাজ্যসমূহ

তথ্যসূত্র 

উত্তর ইন্দো-আর্য ভাষা
ভারতের ভাষা
পাকিস্তানের ভাষা
ভারতের সরকারি ভাষাসমূহ
সরকারীভাবে ভারতীয় লিপিতে লেখা ভাষা
সাহিত্য অকাদেমি স্বীকৃত ভাষা
দেবনাগরী লিপিতে লেখা ভাষা
জম্মু বিভাগ
আত্রাতো নদী

আত্রাতো নদী (স্পেনীয় ভাষায়: Río Atrato রিও আত্রাতো) উত্তর-পশ্চিম কলম্বিয়ার একটি নদী। এটি পশ্চিম কর্ডিলেরা পর্বতমালার পূর্ব ঢালে উৎপত্তি লাভ করেছে। এর একটি উপনদী ত্রুয়ান্দো প্রশান্ত মহাসাগরের কাছে উৎপত্তি লাভ করেছে। উৎস থেকে আত্রাতো নদী উত্তরে ৫৬০ কিলোমিটার প্রবাহিত হয়ে দারিয়েন উপসাগরে পতিত হয়েছে।  আত্রাতো নদী উল্লেখযোগ্য আয়তনের পানি বহন করে এবং মোহনার কাছে এর বহন করা পলিমাটি প্রশস্ত ব-দ্বীপ গড়ে তুলেছে। বড় জাহাজগুলি এর প্রায় ৪০০ কিলোমিটার দৈর্ঘ্য পর্যন্ত চলাচল করতে পারে।

তথ্যসূত্র 

কলম্বিয়ার নদী
কাউকা নদী

কাউকা নদী (স্পেনীয় ভাষায়: Río Cauca) উত্তর ও উত্তর-পশ্চিম কলম্বিয়ার একটি নদী এবং মাগদালেনা নদীর প্রধান উপনদী। এটি আন্দেস পর্বতমালায় পোপায়ানের কাছে উৎপত্তিলাভ করে পশ্চিম ও পূর্ব কর্দিলেরা পর্বতমালার মধ্য দিয়ে উত্তর দিকে প্রায় ১৩৫০ কিলোমিটার প্রবাহিত হয়ে মোম্পসের উত্তরে মাগদালানা নদীর সাথে মিলিত হয়েছে। এর গতিপথে অনেক জলপ্রপাত আছে। দুই পর্বতমালার মধ্যবর্তী প্রশস্ত, উর্বর ভালে দেল কাউকা উপত্যকায় (যার উচ্চতা সমুদ্রতল থেকে প্রায় ১০০০ মিটার) আখ, কাকাও, কলা, ভুট্টা, ও ধান উৎপন্ন করা হয় এবং গবাদি পশু পালন করা হয়। নদীতীরের আগ্নেয় উচ্চভূমিগুলিতে কলম্বিয়ার দুই-তৃতীয়াংশ কফি উৎপাদিত হয়। নদীটি আন্তিওকিয়া দেপার্তমেন্‌তের কাসেরেস শহরের কাছ থেকে ক্ষুদ্র জলযানের চলাচল উপযোগী।

বর্তমানে বিভিন্ন শহর ও কলকারখানা থেকে নদীটিতে প্রতিদিন পাঁচশত টন বর্জ্য এসে পড়ছে এবং নদীটি ভয়াবহ দূষণের শিকার।

তথ্যসূত্র 

কলম্বিয়ার নদী
মাগদালেনা নদী

মাগদালেনা নদী (স্পেনীয় ভাষায়: Río Magdalena) দক্ষিণ-পশ্চিম কলম্বিয়ার আন্দেস পর্বতমালায় উৎপত্তিলাভ করে উত্তর দিকে প্রায় ১৫৪০ কিমি প্রবাহিত হয়ে ক্যারিবীয় সাগরে পতিত হয়েছে। ক্যারিবীয় সাগরের মোহনা থেকে অভ্যন্তরীণ নৌবন্দর হোন্দা পর্যন্ত এটির প্রায় ৯৯০ কিমি দীর্ঘ অংশ নাব্য। ফলে নদীটি কলম্বিয়ার অভ্যন্তরে প্রবেশের প্রধান পথ। হোন্দার জলপ্রপাতপূর্ণ অংশ পেরিয়ে এটি আরও প্রায় ২৪০ কিলোমিটার ধরে হুইলা ডিপার্টমেন্টের নেইভা শহর পর্যন্ত নাব্য। মূলত অগভীর পানির স্টীমবোটের মাধ্যমে নৌপরিবহন সম্পন্ন হয়। উত্তরের জলা নিম্নভূমি এলাকায় এই নদীর সাথে সান হোগে, সেজার ও কাউকা নদী এসে মিশেছে; এদের মধ্যে কাউকা প্রধান উপনদী। মাগদালেনা নদীর মোহনায় ক্যারিবীয় সাগরের উপকূলে অবস্থিত বারানকিয়া কলম্বিয়ার প্রধান সমুদ্র বন্দর। এই নদীতেই কলম্বিয়ার সবচেয়ে বেশি মিঠা পানির মাছ শিকার হয়।

তথ্যসূত্র

কলম্বিয়ার নদী
পুতুমাইয়ো নদী

পুতুমাইয়ো নদী বা ইসা নদী (স্পেনীয় ভাষায়: Río Putumayo, বা Río Içá) দক্ষিণ আমেরিকার একটি নদী। এটি দক্ষিণ-পশ্চিম কলম্বিয়ার আন্দেস পর্বতমালাতে পাস্তো শহরের পূর্বে উৎপত্তি লাভ করে দক্ষিণ-পূর্ব বরাবর প্রায় ১,৬০০ কিলোমিটার প্রবাহিত হয়েছে। নদীটি কলম্বিয়া ও ইকুয়েডরের সীমান্তের অংশবিশেষ এবং কলম্বিয়া ও পেরুর মধ্যকার সীমান্তের অধিকাংশ গঠন করেছে। গতিপথের নিম্নভাগে পুতামাইয়ো নদী ব্রাজিলে প্রবেশ করে ইসা নাম ধারণ করেছে এবং সাঁতু আঁতোনিউ দু ইসা শহরের কাছে আমাজন নদীতে পতিত হয়েছে। বর্ষাকালে নদীটির দৈর্ঘ্যের বেশির ভাগ অংশ নাব্য থাকে।

কলম্বিয়ার নদী
পেরুর নদী
ইকুয়েডরের নদী
ব্রাজিলের নদী
আমাজন নদীর উপনদী
আন্তঃসীমান্ত নদী
নেভাদো দেল তোলিমা

নেভাদো দেল তোলিমা (স্পেনীয় ভাষায়: Nevado del Tolima) পশ্চিম-মধ্য কলম্বিয়ায় আন্দেস পর্বতমালার মধ্য কর্দিলেরা পর্বতশ্রেণীতে অবস্থিত একটি সুপ্ত আগ্নেয়গিরি। এটি কলম্বিয়ার তৃতীয় সর্বোচ্চ পর্বত; সমুদ্রতল থেকে এর উচ্চতা ৫,৬১৬ মিটার।

তথ্যসূত্র 

কলম্বিয়ার পর্বত
কলম্বিয়ার আগ্নেয়গিরি
সক্রিয় আগ্নেয়গিরি
এল মিস্তি

এল মিস্তি (স্পেনীয় ভাষায়: El Misti) দক্ষিণ পেরুর একটি আগ্নেয়গিরি। এর পাদদেশে আরেকিপা শহর অবস্থিত। পর্বতটি আন্দেস পর্বতমালার পশ্চিম কর্দিলেরা পর্বতশ্রেণীর অন্তর্ভুক্ত। এর প্রতিসম বরফাবৃত শৃঙ্গটি সমুদ্র সমতল থেকে ৫,৮২২ মিটার উচ্চতায় অবস্থিত। প্রাচীন ইনকাদের কাছে পর্বতটির ধর্মীয় গুরুত্ব ছিল।

তথ্যসূত্র 

পেরুর পর্বত
পেরুর আগ্নেয়গিরি
অধোগমন আগ্নেয়গিরি
লিয়ানোস

লিয়ানোস (স্পেনীয় ভাষায়: Los Llanos) উত্তর-পূর্ব কলম্বিয়া ও পশ্চিম ভেনেজুয়েলার মধ্যবর্তী প্রেইরি তৃণভূমির স্পেনীয় নাম। লিয়ানোসের আয়তন প্রায় ৫৭০,০০০ বর্গকিলোমিটার। এর উত্তরে ও পশ্চিমে আন্দেস পর্বতমালা, দক্ষিণে আমাজন ও গুয়াবিয়ারে নদীর উপত্যকা, এবং পূর্বে গায়ানীয় উচ্চভূমি ও নিম্ন ওরিনোকো অববাহিকা। এটি মূলত বিশাল বিস্তৃত অত্যন্ত উষ্ণ বৃক্ষহীন সমভূমি। আর্জেন্টিনাতে একই ধরনের, কিন্তু ঘাস আচ্ছাদিত তৃণভূমি দেখতে পাওয়া যায়, যাকে পাম্পাস বলে।

লিয়ানোসের ওরিনোকো নদীর পশ্চিমের অংশটিকে লিয়ানোস বাহোস (Llanos Bajos অর্থাৎ নিম্ন সমভূমি) এবং আন্দেসের কাছে অবস্থিত পূর্বের অংশটিকে লিয়ানোস আলতোস (Llanos Altos অর্থাৎ উচ্চ সমভূমি) বলে। লিয়ানোসের উচ্চতা সমুদ্র সমতল থেকে ৩০০ মিটারের উপরে উঠে না বললেই চলে। লিয়ানোসের মধ্য দিয়ে ওরিনোকো নদী এবং এর পশ্চিম উপনদীগুলি যেমন – গুয়াবিয়ারে, মেতা, আপুরে নদীগুলি চলে গেছে।

কলম্বিয়ার তৃণভূমি
ভেনেজুয়েলার তৃণভূমি
খাসি ভাষা

খাসি ভাষা একটি অস্ট্রো-এশীয় ভাষা যা মূলত ভারতের মেঘালয় রাজ্যে  প্রচলিত। এটির সাথে অস্ট্রো-এশীয় ভাষাপরিবারের মুণ্ডা দলের ভাষাগুলির সাদৃশ্য আছে; মুণ্ডা ভাষাগুলি পূর্ব-মধ্য ভারতে প্রচলিত।

খাসি ভাষার প্রায় ৯ লক্ষ বক্তার প্রায় সবাই মেঘালয় রাজ্যে বাস করে। তবে মেঘালয়ের সীমান্তবর্তী আসামের পাহাড়ি জেলাগুলিতে এবং বাংলাদেশ-ভারত সীমান্ত এর কাছে, বাংলাদেশের অভ্যন্তরে, উল্লেখযোগ্য সংখ্যক লোক খাসি ভাষাতে কথা বলে।

খাসি ভাষার মৌখিক সাহিত্য লোককথা ও লোকগাথায় সমৃদ্ধ। খাসিদের বসবাসের এলাকার পাহাড়, পর্বত, নদী, জলপ্রপাত, পাখি, ফুল ও প্রাণীর পেছনে সাধারণত খাসি ভাষায় একটি করে গল্প আছে।

লিপি 

অতীতে খাসি ভাষার কোন নিজস্ব লিপি ছিল না। উইলিয়াম কেরি ১৮১৩ থেকে ১৮৩৮ পর্যন্ত ভাষাটিকে পূর্ব নাগরী লিপিতে লেখার চেষ্টা করেন। এই লিপিতে পরবর্তীতে বহু খাসি গ্রন্থ রচিত হয়। এর মধ্যে উল্লেখযোগ্য হল Ka Niyiom Jong Ka Khasi বা খাসিদের নিয়মকানুন গ্রন্থটি; এটি সেং খাসি ধর্মের একটি গুরুত্বপূর্ণ পাণ্ডুলিপি। ওয়েলস থেকে আগত ধর্মপ্রচারক থমাস জোন্স ১৮৪১ সালে রোমান হরফে ভাষাটি লেখেন। একারণে খাসি ভাষার জন্য প্রচলিত রোমান লিপিতে ওয়েল‌শ ভাষার বানানপদ্ধতির প্রভাব দেখতে পাওয়া যায়। বর্তমানে রোমান লিপিতেই খাসি ভাষা লেখা হয়।

বর্ণমালা

তথ্যসূত্র 

মন-খমের ভাষা
বাংলাদেশের ভাষা
ভারতের ভাষা
উত্তর-পূর্ব ভারতের ভাষা
মিজো ভাষা

মিজো ভাষা ভারতের মিজোরাম অঙ্গরাজ্যে প্রচলিত একটি ভাষা। এটি চীনা-তিব্বতি ভাষাপরিবারের তিব্বতি-বর্মী উপপরিবারের কুকি-চিন দলের একটি ভাষা। মিজোভাষীরা মূলত মিজোরামে বাস করলেও এর বাইরে ভারতের মণিপুর ও ত্রিপুরা অঙ্গরাজ্যে, বাংলাদেশের পার্বত্য চট্টগ্রামে এবং উত্তর-পশ্চিম মায়ানমারের চিন পর্বত অঞ্চলে মিজো ভাষাভাষীরা বাস করে।

মিজো ভাষার বিভিন্ন উপভাষাতে ৭ লক্ষেরও বেশি লোক কথা বলে। ভাষাটি লুশাই ভাষা নামেও পরিচিত। পাশ্চাত্য থেকে আগত ধর্মপ্রচারক খ্রিস্টান পাদ্রিরা ভাষাটির জন্য রোমান লিপিভিত্তিক একটি লিখন পদ্ধতি উদ্ভাবন করেন, যা বর্তমানে ভাষাটি লিখতে ব্যবহার করা হয়। বর্ণগুলি হল: a, â, á, à, aw, b, ch, d, e, ê, é, è, f, g, ng, h, i, ì, í, j, k, l, m, n, o, p, r, s, t, u, û, v, এবং z। মিজো একটি সুরপ্রধান ভাষা; অর্থাৎ একই শব্দের বলার সুরের উপর ভিত্তি করে অর্থ পরিবর্তিত হতে পারে।

মিজোরাম বিশ্ববিদ্যালয়ে মিজো ভাষা ও সাহিত্যের উপর একটি বিভাগ রয়েছে।

তিব্বতি-বর্মী ভাষা
ভারতের ভাষা
উত্তর-পূর্ব ভারতের ভাষা
মিজোরামের ভাষা
বাংলাদেশের ভাষা
কোঙ্কণী ভাষা

কোঙ্কণী ভাষা (দেবনাগরী লিপিতে: कोंकणी; রোমান লিপিতে: Konknni; কন্নড় লিপিতে: ಕೊಂಕಣಿ; মালয়ালম লিপিতে: കൊങ്കണി; IAST: ) একটি ইন্দো-আর্য ভাষা যা ভারতের কোঙ্কণ উপকূলে প্রচলিত। কোঙ্কণী ও গোয়া কোঙ্কণীতে প্রায় ৭৬ লক্ষ লোক কথা বলে।

কোঙ্কণী ভারতের অঙ্গরাজ্য গোয়ার সরকারি ভাষা এবং সমগ্র ভারতের একটি সরকারি ভাষা। কোঙ্কণী ভাষার কোন নির্দিষ্ট লিপি নেই। তবে দেবনাগরী লিপিকে সরকারি কাজকর্মে ব্যবহার করা হয়।

আরও পড়ুন
 কোঙ্কণী ভাষাভাষী অনুয়ায়ী ভারতের রাজ্যসমূহ

তথ্যসূত্র 

ভারতের ভাষা
ইন্দো-আর্য ভাষাসমূহ
ভারতের সরকারি ভাষাসমূহ
সরকারীভাবে ভারতীয় লিপিতে লেখা ভাষা
দেবনাগরী লিপিতে লেখা ভাষা
সাহিত্য অকাদেমি স্বীকৃত ভাষা
ইউনাইটেড স্পোর্টস ক্লাব

ইউনাইটেড স্পোর্টস ক্লাব ভারতের কলকাতার একটি ফুটবল দল। এই দলটি বর্তমানে ভারতীয় ফুটবলের সর্বোচ্চ স্তর আই-লিগ প্রথম ডিভিশনে খেলছে। প্রয়াগ গ্রুপ এই দলটির প্রধান পৃষ্ঠপোষক।

বর্তমান দল ২০১০-১১ 

ভারতের ফুটবল ক্লাব
আই-লিগের ক্লাব
১৯২৭-এ প্রতিষ্ঠিত ফুটবল ক্লাব
কলকাতার ফুটবল ক্লাব
১৯২৭-এ ভারতে প্রতিষ্ঠিত
মুম্বই ফুটবল ক্লাব

মুম্বই এফ সি একটি ভারতীয় ফুটবল দল। মুম্বইর এই দলটি বর্তমানে ভারতীয় ফুটবলের সর্বোচ্চ স্তর আই-লিগ প্রথম ডিভিশনে খেলছে।

ভারতের বিলুপ্ত ফুটবল ক্লাব
ভারতের ফুটবল ক্লাব
আই-লিগের ক্লাব
মুম্বই ফুটবল ক্লাব
২০০৭-এ প্রতিষ্ঠিত ফুটবল ক্লাব
ভাস্কো স্পোর্টস ক্লাব

এনআরবি ভাস্কো স্পোর্টস ক্লাব ভারতের গোয়ার একটি ফুটবল দল। দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলছিলেন।

ইতিহাস
১৯৫১ সালে, গোয়ার ভাস্কো ডা গামা বন্দর শহরের অধিবাসীরা ক্লুব দে দেস্পরতস ভাস্কো ডা গামা (Clube de Desportos Vasco da Gama) নামে একটি ক্লাব গঠন করে।

বিখ্যাত ব্রাজিলীয় ক্লাব ক্লাব ডি রেগাতাস ভাস্কো ডা গামা নামে এর নামকরণ করা হয়, এবং অনুরূপ রং এটি গৃহন করে। বর্তমানের তিলক ময়দান স্টেডিয়ামে খেলোয়াড়গণ অনুশীলন করত। পরবর্তীতে এর কাছাকাছি একটি ক্লাব ঘর নির্মিত হয়েছিল, যা আজও দাঁড়িয়ে আছে।

স্পন্সরশীপ
ভাস্কো স্পোর্টস ক্লাবের নতুন প্রধান পৃষ্ঠপোষক স্থানীয় এনআরবি গ্রুপ এবং দল এখন এনআরবি ভাস্কো হিসাবে পরিচিত হবে। প্রাথমিক চুক্তি এক বছরের হবে বলে এনআরবির ব্যবস্থাপনা পরিচালক নারায়ণ বান্দেকার ঘোষণা করে। আশা করা হচ্ছে এটি ক্লাবটিকে দ্বিতীয় বিভাগ থেকে আই-লীগের জন্য যোগ্যতা অর্জন করতে সাহায্য করবে।

স্টেডিয়াম
ভাস্কো এসসি তাদের আই-লীগের খেলায় বর্তমানে গোয়ায় মারগাওতে অবস্থিত ফাতোরদা স্টেডিয়াম ব্যবহার করে।

খেলোয়াড়

বর্তমানে প্রথম দল

তথ্যসূত্র

বহিঃসংযোগ
 প্রাতিষ্ঠানিক ওয়েবসাইট

ভারতের ফুটবল ক্লাব
আই-লিগের ক্লাব
১৯৫১-এ প্রতিষ্ঠিত ফুটবল ক্লাব
গোয়ার ফুটবল ক্লাব
ইন্ডিয়ান ব্যাঙ্ক ফুটবল ক্লাব

ইন্ডিয়ান ব্যাঙ্ক ফুটবল ক্লাব একটি ভারতীয় ফুটবল দল। চেন্নাই-র এই দলটি ক্লাবটি পূর্বে জাতীয় ফুটবল লীগ, এবং দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলেছিলেন।

তথ্যসূত্র 

ভারতের বিলুপ্ত ফুটবল ক্লাব
ভারতের ফুটবল ক্লাব
আই-লিগের ক্লাব
চেন্নাইয়ের ফুটবল ক্লাব
১৯৯৬-এ প্রতিষ্ঠিত ফুটবল ক্লাব
আমেটি ইউনাইটেড ফুটবল ক্লাব

আমেটি ইউনাইটেড ফুটবল ক্লাব একটি ভারতীয় ফুটবল দল। হরিয়ানার এই দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলছে। আমেটি এডুকেশন গ্রুপ এই দলটির প্রধান পৃষ্ঠপোষক। ২০০৫ সালে গঠিত, ক্লাবটি সর্বদা পেশাদার ছিল এবং ২০১২ সাল থেকে প্রতি বছর আই লিগ ২য় বিভাগ প্রতিযোগিতায় অংশ নিয়েছে।

তথ্যসূত্র 

ভারতের ফুটবল ক্লাব
২০০৫-এ হরিয়ানাতে প্রতিষ্ঠিত
২০০৫-এ প্রতিষ্ঠিত ফুটবল ক্লাব
দুলিয়াজান

দুলিয়াজান উত্তর-পূর্ব ভারতের একটি শহর। আসাম এর ডিব্রুগড় জেলার অন্তর্গত এই শহরের জনসংখ্যা ২০০১ সালের গণনা অনুযায়ী ছিল ২৭,০২৭।  দুলিয়াজানে অয়েল ইন্ডিয়া লিমিটেডের সদর দপ্তর অবস্থিত।

তথ্যসূত্র
পুণে ফুটবল ক্লাব

পুনে এফসি একটি ভারতীয় ফুটবল দল। অশোক পিরামল গ্রুপের পৃষ্ঠপোষকতায় গঠিত পুনের এই দলটি বর্তমানে ভারতীয় ফুটবলের দ্বিতীয় সর্বোচ্চ স্তর আই-লিগ দ্বিতীয় ডিভিশনে খেলেছিলেন।

বহিঃসংযোগ 
পুনে এফসির অফিসিয়াল ওয়েবসাইট

ভারতের বিলুপ্ত ফুটবল ক্লাব
ভারতের ফুটবল ক্লাব
আই-লিগের ক্লাব
২০১৫-এ ভারতে বিলুপ্ত
২০০৭-এ প্রতিষ্ঠিত ফুটবল ক্লাব
জন নেপিয়ার

জন নেপিয়ার () (১৫৫০-১৬১৭), সম্পূর্ণ নাম জন নেপিয়ার অফ মার্চিস্টন, ছিলেন একজন স্কটিশ ভূস্বামী ও গণিতবিদ, রসায়নবিদ ও জ্যোতির্বিদ। গাণিতিক দর্শনের জন্য বিখ্যাত।

জন্ম
তিনি এডিনবরার মার্চিস্টন প্রাসাদে জন্মগ্রহণ করেন এবং সেন্ট অ্যান্ড্রুজ বিশ্ববিদ্যালয়ে পড়াশোনা করেন। বিশ্ববিদ্যালয়ে থাকা অবস্থাতেই তিনি স্কটল্যান্ডে রিফর্মেশন আন্দোলনের একজন অনুসারীতে পরিণত হন এবং পরবর্তী বছরগুলিতে প্রোটেস্ট্যান্ট রাজনৈতিক কর্মকাণ্ডে সক্রিয় অংশ নেন।

কর্মজীবন
তিনি A Plaine Discovery of the Whole Revelation of Saint John (১৫৯৩) বাইবেল সম্পর্কে স্কটিশ দর্শনের প্রথম দিককার একটি গুরুত্বপূর্ণ গ্রন্থ।

নেপিয়ার সবচেয়ে বেশি খ্যাত লগারিদম ব্যবস্থা উদ্ভাবনের জন্য।  তিনি ১৬১৪ সালে লাতিনে রচিত Canonis Descriptio গ্রন্থে এই ব্যবস্থাটি ব্যাখ্যা করেন। বর্তমানকালে সাধারণ ও স্বাভাবিক লগারিদম ব্যবস্থাগুলি অবশ্য নেপিয়ারের লগারিদমের ভিত্তি ব্যবহার করে না। তবে এখনও স্বাভাবিক লগারিদমকে মাঝে মাঝে নেপিয়ারীয় লগারিদম ডাকা হয়। এছাড়া নেপিয়ারই ছিলেন সম্ভবত প্রথম গণিতবিদ যিনি সুশৃঙ্খলভাবে দশমিক বিন্দূর ব্যবহার শুরু করেন। এক্ষেত্র তার অনুসৃত দশমিক বিন্দু বসানোর পদ্ধতিই বর্তমানে প্রচলিত।

নেপিয়ার পাটীগাণিতিক গণনা সম্পাদনের জন্য বিভিন্ন যান্ত্রিক ব্যবস্থাও উদ্ভাবন করেছিলেন। এগুলি ১৬১৭ সালে রচিত তার Rabdologiæ গ্রন্থে উল্লিখিত আছে।

তথ্যসূত্র 

১৫৫০-এ জন্ম
১৬১৭-এ মৃত্যু
গণিতবিদ
স্কটীয় জ্যোতির্বিজ্ঞানী
স্কটীয় গণিতবিদ
স্কটীয় পদার্থবিজ্ঞানী
পশ্চিম ভারত

পশ্চিম ভারত ভারতের পশ্চিমের গোয়া, গুজরাত ও মহারাষ্ট্র অঙ্গরাজ্য, দাদরা ও নগর হাভেলি এবং দমন ও দিউ কেন্দ্রশাসিত অঞ্চলগুলি নিয়ে গঠিত। ভারতের অন্যান্য অঞ্চলের তুলনায় পশ্চিম ভারত অপেক্ষাকৃত বেশি শিল্পায়িত এবং এখানে নগরে বাসরত জনসংখ্যার পরিমাণও বেশি।  ব্রিটিশদের ঔপনিবেশিক শাসনের আগে পশ্চিম ভারতের বেশির ভাগ অংশ মারাঠা সাম্রাজ্য ও মুঘল সাম্রাজ্যের অংশ ছিল। ভারতের স্বাধীনতা লাভের এগুলি ভারতের অংশে পরিণত হয় এবং ১৯৫৬ সালের রাজ্য পুনর্গঠন আইন অনুসারে বর্তমান রূপ পরিগ্রহ করে।  পশ্চিম ভারতের রাজ্যগুলি উত্তর-পশ্চিমে থর মরুভূমি, উত্তরে বিন্ধ্য পর্বতমালা, এবং পশ্চিমে আরব সাগর দ্বারা বেষ্টিত। পশ্চিম ভারতের একটি বড় অংশ দক্ষিণ ভারতের সাথে দাক্ষিণাত্যের মালভূমির অংশীদার।

তথ্যসূত্র

আরও দেখুন 
 ভারত
 উত্তর ভারত
 উত্তর-পূর্ব ভারত
 দক্ষিণ ভারত
 পূর্ব ভারত

ভারতের অঞ্চল
আঙ্গাস ভাষাসমূহ

আঙ্গাস ভাষাগুলি আফ্রো-এশীয় ভাষাপরিবারের অন্তর্গত এবং এগুলি মূলত নাইজেরিয়ার মধ্যভাগে প্লাতো (plateau) রাজ্যে প্রচলিত।

তথ্যসূত্র

বহিঃসংযোগ 
 আঙ্গাস ভাষাসমূহের উপর এথনোলগ ভুক্তি

পশ্চিম চাদীয় ভাষা
নাইজেরিয়ার ভাষা
চাদীয় ভাষা